Пакистан : 27 април , ден на пост и молитва за Азия Биби „ Нашата надежда и нашето сърце са с нея : на 27 април ще се присъединим към специалния ден на молитва и пост с Азия Биби , просейки от Бог нейното освобождаване и мир “ . Това посочи монс . Себастиан Шау , архиепископ на Лахор , Пакистан , приемайки апелът , който християнката осъдена на смърт за богохулство отправи чрез своите близки . Както информира Йосуф Надиим , ръководител на „ Renaissance Education Foundation “ в Лахор и попечител на семейството на Азия , пакистанската християнка призова мъжете и жените с добра воля от цял свят да се присъединят към нея на 27 април за специалния ден на молитва и пост . Заявление на председателя на Върховния съд на Пакистан „ Със семейството , което я посети през миналите дни – се чете в нота на Йосуф Надиим – Азия бе развълнувана , като разбра за последното заявление на председателя на Върховния съд на Пакистан , Сакиб Низар , който потвърди , че ще се заеме лично със случая и скоро ще уточни датата на съдебното заседание пред най - върховния съдебен орган на страната “ . По този повод протестантският епископ Кадим Бхуто , председател на Епископския съвет на Пакистан , заяви : „ Оценявам решението на председателя на върховния съд . Това е необходима стъпка . Горката жена страда от твърде дълго време “ . И прибави : „ Съдията трябва да вземе предвид и случаите на много други невинни хора , в затвора от дълго време , които искат справедливост “ . Скоро изслушване по случая на Азия Биби Миналата седмица , по време на среща с адвоката на пакистанската християнка , Сайфул Малук , председателят на Върховния съд на Пакистан , увери че скоро ще свика съдебно заседание за Азия Биби , която е в затвора от 2009 и неоснователно обвинена в богохулство от жени мюсюлманки и един имам , след разпра . Низа е разпоредил да се възстановят отменените мерки за сигурност и закрила за Сайфул Малук , който работи и по други четири случая на обвинения в богохулство . Съдебният процес на Азия Биби бе многократно отменян , продиктувано от страха да се обсъжда един толкова деликатен случай , предвид заплахите и натиска от страна на радикални ислямски групи . Според католическия активист и защитник на човешките права , Сабир Мишел , „ забавянето в правосъдието е равностойно на смъртта на справедливостта . Правовата държава трябва да надделее над фундаменталистките групи “ .